Lujimuno pa mambo a kulenga mambo kya nshiji (26-31)
Luketekelo ne lwitabilo bikwasha kuchinchika (32-39)
10 Mizhilo byo iji kimvule+ kya bintu byawama bikeya,+ bino kechi kine kintu kyapasha byobya bintu ne, bino bintu* kechi byakonsha kulengela aba bapopwela Lesa kwikala balumbuluka pa kulambula bitapisho bintutu bimo pa mwaka pa mwaka ne.+2 Inge kyajinga bino, nanchi bitapisho umvwe kechi balekele kwibipana nenyi? Mambo aba bengila mwingilo wazhila bo batokeshe jimotu, inge kechi baji na michima ya kwizhachisha bene ne.3 Pakuba bino bitapisho bibavululangako pa mwaka pa mwaka bundengamambo bwabo,+4 mambo mashi a bañombe balume ne a bambuzhi kechi akonsheshe kufumyapo bundengamambo ne.5 Onkao mambo, aye byo aishile pano pa ntanda, waambile’mba: “‘Mwakaine kitapisho ne mulambo, bino mwannengezhejile mubiji.6 Kechi mwaitabizhe milambo ya kusoka ne milambo ya bubi ne.’+7 Kepo naambile’mba: ‘Talai! Naiya (kyanembwa pe amiwa mu muvungilo*) na kuba kyaswa muchima wenu anweba Lesa.’”+8 Byo aambile’mba: “Mwakaine kwitabizha bitapisho ne milambo ne milambo ya kusoka ne milambo ya bubi”—bitapisho bilambulwa mwayila Mizhilo—9 kepo aambile’mba: “Talai! Naiya na kuba kyaswa muchima wenu.”+ Aye wafumyapo kitanshi kuba’mba apingizhepo kya bubiji.10 Na mambo a kino “kyaswa muchima wanji,”+ twazhijikwa pa kulambulwa kwa mubiji wa kwa Yesu Kilishitu ye alambwile jimotu.+11 Kabiji ñanga yense pa juba pa juba wingila mwingilo* wazhila+ ne kutapisha javula bitapisho bintutu bimo,+ byonka bibula kukonsha kufumyapo bundengamambo.+12 Bino uno muntu watapishe kitapisho kya bundengamambo jimotu kabiji waikele ku kilujo kya Lesa,+13 kufumatu akya kimye saka apembelela kufikatu ne kimye kya kwalula balwanyi banji ke jitebe ja kunyantapo maulu anji.+14 Mambo na kitapisho kimo, walengela aba bo babena kuzhijika kwikala balumbuluka myaka ne myaka.+15 Kabiji mupashi wazhila naye witwimenako bukamonyi, byo aamba’mba:16 “‘Luno lo lulayañano lo nkalayañana nabo aa moba byo akapwa, nkabika mizhilo yami mu michima yabo ne kwiinemba mu milanguluko yabo,’” byo byaamba Yehoba.*+17 Kabiji waamba’mba: “Kabiji mambo abo ne byubilo byabo byabula koloka kechi nkebivulukapo jibiji ne.”+18 Lesa byo alekela ano mambo onse, kechi kukiji mulambo wa bundengamambo ne.19 Onkao mambo, balongo bami, byo twachinchika* pa kwenda mu jishinda ja kutwelelamo mu mpunzha yazhila+ na mashi a kwa Yesu,20 jo etushinkwijile kwikala ke jishinda jipya ja ku bumi, kupichila mu kipembe,+ ko kuba’mba, mubiji wanji,21 ne byo tuji na ñanga mukatampe uji na luusa pa nzubo ya Lesa,+22 twayai tumusolomokenga Lesa na muchima yense ne na lwitabilo lwakosa, byo tuji na michima yo batokesha kala kwitufumya ku jiwi ja mu muchima jatama+ ne kovwa mibiji yetu na mema atoka.+23 Twayai tusapwilenga patoka na mukoyo luketekelo lwetu kwa kubula kuleka,+ mambo awa walaya ye wa kishinka.24 Kabiji twayai twitenga muchima atwe bene na bene kuba’mba twitundaikenga kwitemwa atwe bene na bene ne kuba mingilo yawama,+25 kabiji kange tuleke kupwila pamo+ byonka byuba bantu bamo ne, bino twitundaikenga atwe bene na bene,+ ne kwibikishakotu byo mubena kumona aja juba saka jifwenya pepi.+26 Onkao mambo, umvwe saka tulenga mambo kyanshiji saka twayuka bulongo bukine,+ kechi kwakishala kitapisho kikwabo kya bundengamambo ne,+27 bino kyashalakotu ke kupembelela lukabisho luleta moyo ne bukaji buteema nobe mujilo bukonauna aba balengulula Lesa.+28 Muntu yense ulengulula Mizhilo ya Mosesa ufwa kwa kubula kumubila lusa pa kumushiina ku bakamonyi babiji nangwa basatu.+29 Nanchi mwalangulukapo amba ka, inge muntu wanyanta pa Mwana Lesa, kulengulula mashi anema bingi a lulayañano+ o bamuzhijikijilemo ne kuba mwenga mupashi wa lusa lukatampe, nanchi kechi bakamukabisha kukilamo nenyi?+30 Mambo twamuyuka awa waambile’mba: “Kushinkanya ko kwami; yami nkalubula.” Kabiji amba: “Yehoba* ukebachibila mambo bantu banji.”+31 Ke kintu kileta bingi moyo kumona lukabisho lufuma kwi Lesa mumi.32 Nangwa byonkabyo, vulukainga moba a kala, mo mwachinchikile ne kupita mu makatazho akatampe byo mwatambula kyeya.+33 Bimye bimo bemunenenga mwenga ne kwimumanyika pa bantu,* kabiji bimye bikwabo mwakwashanga aba bapichilenga mu bino bintu.34 Mambo anweba mwaubijile lusa boba bajinga mu kaleya kabiji mwasangalele pa kwimwangata bintu byenu,+ byo mwayukile’mba muji na bunonshi bwa myaka ne myaka bwakilamo kuwama.+35 Onkao mambo, kange muleke kuchinchika* ne, mambo muji mfweto ikatampe.+36 Mambo kimufwainwa anweba kuchinchika+ kuba’mba umvwe mwapwisha kuba kyaswa muchima wa Lesa, mukatambule akya kyalaiwe.37 Mambo pakishala “pacheche,”+ ne “yewa ubena kwiya ukafika kabiji kechi ukabanda ne.”+38 “Bino kalume wami mololoke ukekala na bumi na mambo a lwitabilo,”+ kabiji “umvwe wabwela panyuma, amiwa* kechi mmwenamo lusekelo mwi aye ne.”+39 Atweba kechi twi boba babwela kunyuma ku lonaiko ne,+ bino twi boba baji na lwitabilo lwa kupulusha bumi* bwetu.
swh_Latn lua_Latn bem_Latn